[ca] L'objectiu principal d'aquesta tesi és estudiar els efectes de dos programes reglats de promoció de la salut que tenen com a eix principal l'Activitat Física (AF) en la funcionalitat, fragilitat, paràmetres biològics, físics i de qualitat de vida d'adults i adults grans. Els participants del primer programa (P1) van ser 46 persones i del segon programa (P2) 1913 adults i adultes majors. El P1 va ser un estudi experimental i va avaluar abans i després d'una intervenció amb AF diverses variables relacionades amb la salut, mentre el P2 va descriure valors de referència per franges d'edat en dos paràmetres d'observació per detectar la fragilitat: Bateria Reduïda del Rendiment Físic (SPPB) i Test de Força de Prensió manual (FPM). Els resultats de l'avaluació del P1 van mostrar canvis significatius en els següents paràmetres: índex de massa corporal (p = 0.006), pressió arterial sistòlica i diastòlica (p = 0.03 i p = 0.01, respectivament), canvis de comportament [nivell d'AF (MET , p≤ = 0.001)], canvis en la qualitat de vida percebuda (EuroQoL-VAS, p≤ = 0.001), així com en el nombre total de factors de risc (p = 0.03). El P2 va mostrar diferències significatives de l'SPPB i la FPM a l'edat (p = <0.001) i gènere (p = <0,005). Les dades mostrals de la FPM es van comparar (d de Cohen, t i α) amb les d'altres poblacions en les diferents franges d'edat (grup de >60 anys p <0.005). Els resultats de l'SPPB es van comparar amb una població similar: 70-75 anys = 0.6 (d), 76-79 anys = 0.98 (d) i >80 anys = 0.98 (d). En conclusió, les persones participants en un programa reglat per millorar la salut a través de la realització d'AF podrien reduir el nombre total de factors de risc cardiovascular; millorar la funcionalitat; augmentar el nivell d'AF i augmentar la percepció subjectiva de la salut dels pacients. A més, es constata que la realització d'aquest tipus de programes obté un alt grau de satisfacció per part dels participants.

[en] The main goal of this thesis is to study the effects of two health promotion programs that have as their principal characteristic the physical activity (AF) in functionality, fragility, biological, physical and quality of life parameters of adults and older adults. Participants in the first program (P1) were 46 and the second program (P2) 1913 adults and older adults. P1 was experimental and it evaluated the pre-post of numerous health-related variables and the P2 described reference values by age range in two observation parameters to detect fragility (Short Physical Performance Battery (SPPB) y Handgrip Strength (FPM)). The results of the P1 evaluation indicated significant changes in the following parameters: body mass index (p=0.006), systolic and diastolic blood pressure (p=0.03 y p=0.01, respectively), behavioral changes [AF level (MET, p≤=0.001)], changes in perceived quality of life (EuroQoL-VAS, p≤=0.001), as well as the total number of risk factors (p=0.03). P2 showed significant differences in SPPB and FPM in age (p<0. 001) and gender (p=<0.005). Sample FPM data were compared (Cohen's d, t y α) with those of other populations in the different age ranges (> 60 years old group p<0.005). The results of the SPPB were compared with a similar population: 70-75 years old = 0.6 (d), 76-79 years old = 0.98 (d) y >80 years old = 0.98 (d). In conclusion, people participating in a scheduled program dedicated to improve health through AF may reduce the total number of cardiovascular risk factors; improve functionality; increase AF level and increase subjective perception of health. In addition, it is noted that the implementation of such programs obtains a high degree of satisfaction from the participants.